ג'ון מקטאגרט

**ג'ון מקטאגרט אליס מקטאגרט** (באנגלית: **John McTaggart Ellis McTaggart**; 3 בספטמבר 1866 - 18 בינואר 1925) בקיצור **גמ"א מקטאגרט** (**J. M. E. McTaggart**) היה פילוסוף אנגלי, ששימש במשך מרבית חייו מרצה לפילוסופיה בטריניטי קולג' בקיימברידג'. הוא היה חסיד שלהאידיאליסט הגרמני גאורג וילהלם פרידריך הגל ואחד ההוגים הבולטים מבין האידיאליסטים הבריטיים. מקטאגרט ידוע גם בזכות מאמרו "אי־ממשותו של הזמן" (The Unreality of Time) משנת 1908, שבו הוא טוען שהזמן אינו ממשי, שנחשב למאמר קאנוני בתחום הפילוסופיה של הזמן.

## ביוגרפיה
מקטאגרט נולד בלונדון לבני הדודים פרנסיס אליס, בנו של תומאס פלור אליס  וקרוליין אליס. הוא נולד בשם **ג'ון מקטאגרט אליס**, על שם דוד-רבא שלו, סר ג'ון מקטאגרט . לאחר מכן, משפחתו קיבלה את שם המשפחה מקטאגרט כתנאי לירושה מאותו דוד, וכך נוצר שמו המלא.

מקטאגרט למד בקליפטון קולג' בבריסטול, ולאחר מכן בטריניטי קולג' בקיימברידג' בשנת 1885. שם למד לתואר הראשון תחת הנרי סידג'וויק וג'יימס וורד, וסיים בהצטיינות. הוא נבחר ב-1891 למלגת פרס טריניטי על בסיס עבודת גמר על 'מדע הלוגיקה' של הגל. מקטאגרט היה נשיא מועדון הדיבייט "אגודת האיחוד" (), וחבר באגודת שליחי קיימברידג' (). ב-1897 מונה לתפקיד מרצה לפילוסופיה. במאי 1902 הוא קיבל את תואר הכבוד *Doctor Litterarum* .

הוא מת בלונדון ב-18 בינואר 1925.

### חיים אישיים
בשנת 1899 הוא התחתן עם מרגרט אליזבת בירד בניו זילנד, אותה פגש בעת ביקור אמו (שגרה אז ליד ניו פלימות', טראנאקי). לבני הזוג לא היו ילדים.

למרות שנטה לרדיקליות בצעירותו, בהמשך חייו נעשה שמרני יותר ויותר, ואף השפיע על גירושו של ברטרנד ראסל מטריניטי קולדג' בגלל הפציפיזם שלו במהלך מלחמת העולם הראשונה. למרות השמרנות שלו הוא היה חסיד של זכות בחירה לנשים, ולמרות שהיה אתאיסט מנעוריו היה מאמין נחרץ חיי נצח והגן על הכנסייה האנגליקנית.

## קריירה
### מחקרים הגליאניים
עבודתו הקודמת של מקטאגרט הוקדשה לחשיפה וביקורת על השיטות והמסקנות המטפיזיות של הגל ויישומן בתחומים אחרים.

ב-1896 התפרסם חיבורו המלא הראשון *Studies in Hegelian Dialectic* (מחקרים בדיאלקטיקה הגליאנית), גרסה מורחבת של עבודת הדוקטורט שלו שהתמקדה בשיטה הדיאלקטית של 'מדע הלוגיקה' להגל.

ב-1901 התפרסם חיבורו השני *Studies in Hegelian Cosmology* (מחקרים בקוסמולוגיה הגליאנית) שמכוונת יותר לביקורת על יישומם של רעיונות הגליאניים שנעשו, הן על ידי הגל והן על ידי הגליאנים מוקדמים, בתחומי האתיקה, הפוליטיקה והדת. בספר זה כבר מופיעות מספר מתורותיו הייחודיות, למשל, אמונתו בחיי נצח אנושיים.

ב-1910 פורסם ספרו האחרון שהוקדש באופן ישיר להגל והיה פרשנות ל"לוגיקה" שלו (*A Commentary on Hegel's "Logic"*). בחיבור זה ניסה להסביר ובמידה מסוימת להגן על הטיעון המרכזי של 'מדע הלוגיקה'.

## אי-ממשותו של הזמן
מקטאגרט ידוע היום בעיקר בזכות הניסיון שלו להוכיח שמושג הזמן שלנו כרוך בסתירה, ולפיכך המציאות לא יכולה להיות זמנית. מכאן נובע שתפיסת הזמן שלנו היא אשליה, ושהזמן עצמו הוא אידיאלי בלבד. טיעון זה מכונה גם "פרדוקס מקטאגרט".

הטיעון הופיע לראשונה ב-1908 במאמר בכתב העת המדעי ''Mind'' תחת הכותרת "אי-ממשותו של הזמן" (""). בפתח מאמרו הציג את מטרת הטיעון כך:

מקטאגרט הציג לראשונה את המושגים של "סדרה A" ו"סדרה B" (), המייצגים שתי דרכים שונות שבהן נראה שאירועים לוקחים חלק בזמן.
* "סדרה A" ניתן ביטוי לתפיסה היומיומיים שלנו לגבי עבר, הווה ועתיד.
* "סדרה B" מארגנת את מכלול העצמים והמאורעות על פי יחסי זמן וכוללת את היחסים "מוקדם", "בו־זמני", "מאוחר", ועוד אינספור יחסים דומים.

לטיעון של מקטאגרט נגד הזמן ישנם שני שלבים. ראשית, הוא טוען שסדרה A חיונית לזמן. בסדרה B לא משתנה דבר, כי כל אירוע יתפוס תמיד את אותה עמדה בזמן. לעומת זאת, בסדרהA, דברים באמת משתנים כשההווה מתקדם, ומקטאגרט טען כי הזמן כרוך בשינוי כלשהו, מהעתיד להווה לעבר.

שנית, מקטאגרט טוען כי סדרה A אינה יכולה להתקיים. היות עתיד, הווה ועבר הן תכונות סותרות שאינן מתיישבות זו עם זו. אירועי יכול להיות בעתיד או בעבר אך לא בשניהם. עם זאת, טוען מקטאגרט, לכל אירוע יש שלוש התכונות הללו. מאחר שהתכונות הללו סותרות, הוא מסיק שהן אינן אמיתיות. אם סדרה A חיונית לקיומו של זמן אבל היא אינה קיימת, אז גם הזמן אינו קיים. הזמן אינו אמיתי. הוא מסיק שהמציאות היא אל-זמנית ואין בה שינוי, אף שאנחנו לא יכולים אלא לתפוש את הדברים בזמן. לפי מקטאגרט אנחנו כאילו מביטים בעולם מבעד לחלון שהזגוגית שלו אדומה, ולכן נדמה לנו בטעות שהעולם הוא אדום.

הטיעון הופיע שוב מאוחר יותר בפרק ה-33 'זמן', בכרך השני של חיבורו 'טבע הקיום', שפורסם ב-1927 לאחר מותו.

## טבע הקיום
בעבודתו המאוחרת יותר, במיוחד בחיבורו 'טבע הקיום' (*The Nature of Existence*) בשני כרכים בשנים 1921–1927, מקטאגרט פיתח שיטה מטפיזית משלו. האלמנט המפורסם ביותר הוא ההגנה שלו על אי־ממשותו של הזמן, אבל מלבד זאת, ב'טבע הקיום' מקטאגרט הגן על תפיסה הגליאנית דומה של היקום לזו של עבודתו הקודמת, לא על בסיס הדיאלקטיקה של הגל אלא על בסיס מטאפיזיקה המודרנית יותר.

מקטאגרט הגיע למסקנה שהעולם אינו מורכב מכלום מלבד נשמות, שכל נשמה קשורה לאחת או יותר מהאחרות באהבה. הוא טען נגד האמונה באלוהים מכיוון שהוא הכחיש את המוחלט כל אישיות בודדת (ובכך הצדיק את האתאיזם שלו). הפילוסופיה שלו, לעומת זאת, הייתה אופטימית ביסודה. מקטאגרט האמין שכל אחת מהנשמות (המזוהות עם בני אדם) היא אלמותית והגן על רעיון גלגול הנשמות. מקטאגרט החזיק בדעה שכל "אני" חסר מקור (unoriginated) ובלתי ניתן להריסה (indestructible).

## השפעה וביקורת
באוטוביוגרפיה שלו, נורברט וינר, תיאר את מקטאגרט כמורם וחברם של ברטרנד ראסל ו-ג.א. מור. ואף העניק לשלישייה את הכינוי "מסיבת התה המטורפת של טריניטי" (עם מקטאגרט בתור בנמנמן). יחד עם ראסל ומור, מקטאגרט היה חבר בשליחי קיימברידג' () שבאמצעותם תהיה לו השפעה אישית על דור שלם של סופרים ופוליטיקאים (ככל הנראה מעורבותו עם השליחים חפפה לזו של, בין היתר, חברי קבוצת בלומסברי).

מקטאגרט היה התומך המשפיע ביותר של האידיאליזם הנאו-הגליאני בקיימברידג' בזמן שראסל ומור מחו נגדו, וכן היה מורה והיכרות אישית של שני הגברים. לצד פרנסיס הרברט ברדלי מאוקספורד הוא נחשב לנציג הבולט מבין האידיאליסטים הבריטיים ששרדו.

המאמר "אי-ממשתו של הזמן" של מקטאגרט נדון בהרחבה בספרות הפילוסופית. ההיסטוריונית של הפילוסופיה אמילי תומאס העירה ב-2020 כי . לפי ירון סנדרוביץ, .

## ביבליוגרפיה
### ספרים

* 1893  (privately printed)
* 1896  Cambridge University Press.
* 1901  Cambridge University Press, revised second edition 1918.
* 1906  London: Arnold.
* 1910  Cambridge University Press.
* 1916  London: Arnold.
* 1921–27 *The Nature of Existence*: in two volumes, Cambridge University Press:  (''idem'') 1921;  (''idem'') 1927.
* 1934 *Philosophical studies*, edited with an introduction by S.V. Keeling. London: Arnold.

### מאמרים

* 1892, "The Changes of Method in Hegel's Dialectic", *Mind* , pp. [56–71](http://www.stafforini.com/docs/McTaggart%20-%20The%20changes%20of%20method%20in%20Hegel's%20dialectic%20(I).pdf) & [188–205](http://www.stafforini.com/docs/McTaggart%20-%20The%20changes%20of%20method%20in%20Hegel's%20dialectic%20(II).pdf).
* 1895, , *International Journal of Ethics* 5, pp. 147–16.
* 1896, "Hegel's Theory of Punishment", *International Journal of Ethics* 6, pp. 479–502.
* 1897, "Hegel's Treatment of the Categories of the Subjective Notion", , pp. [164–181](http://www.stafforini.com/docs/McTaggart%20-%20Hegel's%20treatment%20of%20the%20categories%20of%20the%20subjective%20notion%20(I).pdf) & [342–358](http://www.stafforini.com/docs/McTaggart%20-%20Hegel's%20treatment%20of%20the%20categories%20of%20the%20subjective%20notion%20(II).pdf).
* 1897, "The Conception of Society as an Organism", *International Journal of Ethics* 7, pp. 414–434.
* 1900, , pp. 145–183.
* 1904, "Human Pre-Existence", *International Journal of Ethics*, pp. 83–95.
* 1902, "Hegel's Treatment of the Categories of Quality", *Mind* 11, pp. 503–526.
* 1903, "Some Considerations Relating to Human Immortality", *International Journal of Ethics* 13, pp. 152–171
* 1904, , pp. 180–203.
* 1908, "The Unreality of Time", *Mind* 17, pp. 457–474.
* 1908, "The Individualism of Value", *International Journal of Ethics* 18, pp. 433–445.
* 1909, , *Mind* 18, pp. 343–362.
* 1915, , pp. 326–344.
* 1923, "Propositions Applicable to Themselves", *Mind* 32, pp. 462–464.

## לקריאה נוספת
* ירון סנדרוביץ, **פילוסופיה של הזמן**, הוצאת רסלינג

* *[https://www.cambridge.org/gb/academic/subjects/philosophy/twentieth-century-philosophy/j-mctaggart-e-mctaggart?format=PB&isbn=9781107494916 John McTaggart Ellis McTaggart]*, by G. Lowes Dickinson, with chapters by Basil Williams & S.V. Keeling. Cambridge: At the University Press (1931).
* *An Examination of McTaggart's Philosophy*, by C. D. Broad in two volumes, extracts from which are online: ''Volume 1'' published 1933; ''Volume 2'' published 1938 at Cambridge University Press.
* *Truth, Love and Immortality : An Introduction to McTaggart's Philosophy*, by P. T. Geach. London: Hutchinson (1979).
* "McTaggart, John McTaggart Ellis (1866–1925)", by Thomas Baldwin in *[[האנציקלופדיה לפילוסופיה של ראוטלדג'|Routledge Encyclopedia of Philosophy]]*, ed. E. Craig (1998).
* *[https://www.amazon.com/McTaggarts-Paradox-Routledge-Contemporary-Philosophy/dp/1138677248 McTaggart's Paradox]*, by R. D. Ingthorsson. New York: Routledge (2016).

## קישורים חיצוניים

* John McTaggart Ellis McTaggart באתר האנציקלופדיה האינטרנטית לפילוסופיה 
* John M. E. McTaggart באתר האנציקלופדיה לפילוסופיה של סטנפורד 
* אמילי תומאס, "קודם, עכשיו ואחר כך" באתר אלכסון
* 

## הערות שוליים

קטגוריה:פילוסופים אנגלים
קטגוריה:בריטים שנולדו ב-1866
קטגוריה:בריטים שנפטרו ב-1925